Ir-Regolament tal-Kummissjoni (KE) Nru 408/2003
tal-5 ta’ Marzu 2003
li jemenda r-Regolament (KE) Nru 1148/2001 fuq kontrolli ta’ konformità ma’ l-istandards tal-marketing fis-settur tal-Frott u l-ħaxix frisk
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq tal-frott u l-ħaxix [1], kif mibdul l-aħħar mir-Regolament tal-Kummissjoni (KE) Nru 47/2003 [2], u partikolarment l-Artikolu 10 tiegħu,
Billi:
(1) Ir-Regolament tal-Kummissjoni (KE) Nru 1148/2001 [3], emendat mir- Regolament (KE) Nru 2379/2001 [4], jniżżel ir-regoli għall-applikazzjoni ta’ kontrolli fuq fl-istandards tal-marketing kemm għal prodotti ta’ konsum fis-suq lokali u għal prodotti esportati.
(2) Huwa neċessarju li nistabbilixxu li negozjanti li joffru biżżejjed garanziji ta’ konformità u permezz t’hekk jibbenefikaw minn dispożizzjonijiet speċjali fl-istadju tal-esportazzjoni mhux neċessarjament jkunu dawk li ppakjaw il-prodotti fl-istadju tat-trasmissjoni. Fil-fatt, xi negozjanti li joffru dawn il-garanziji, per eżempju negozjanti bl-ingrossa li jipprattikaw kontrolli personali ta’ konformità qabel ma’ jirrijesportaw ma’ jagħmlux użu minn faċilitajiet ta’ ippakjar. Għal fini ta’ ċarezza, huwa meħtieġ li meta l-Uffiċjali tal-Kontroll ma jeżaminawx il-prodotti huma stess, il-frażi "Kontroll Personali" tidher fuq iċ-ċertifikat maħruġ fl-istadju ta’ l-esportazzjoni.
(3) Għal dan il-għan l-Istati Membri għandhomjistabbilixxu kriterji sabiex riskji bħal dawn jkunu stmati, flimkien mar-regoli dwar kif dawn il-kontrolli jistgħu jkunu inqas stretti fejn ir-riskji ta’ nuqqas ta’ konformità huma baxxi. Sabiex fejn ir-riskju jkun baxx regoli fuq kontrolli jkunu anqas stretti. Għal fini ta’ prattiċita fuq il-kontrolli bejn l-Istati Membri, jeħtieg li l-Kummisjoni tistabilixxi linji gwida komuni.
(4) Tgħabijiet akkompanjati minn ċertifikati ta’ konformità maħruġa minn terzi pajjiżi li l-kontrolli tagħhom huma skond ir-Regolament (KE) Nru 1148/2001 jħallu anqas lok ta’ nuqqas ta’ konformità minn dawk li ma jkunux akkompanjati b’dawn iċ-ċertifikati.Il-proporzjon tal-kontrolli fuq tgħabijiet u kunsinni akkumpanjati b’ċertifikat huma ħafna anqas minn dawk mingħajr ċertifikat. F’dan il-kas, irid jkun żgurat li l-ispejjeż involuti mill-Istati Membri fuq l-inqas proporzjon ta’ kontrolli u spejjeż oħra ta’ kontrolli ġġenerati f’terzi pajjiżi li qegħdin jesportaw, jkunu inqas mill-ispejjeż involuti taħt l-iskema ġenerali tal-kontrolli fuq l-importazzjoni u huma proporzjonali mal-kontrolli involuti.
(5) Aktar milli fejn xi prodotti ma jkunux konformi jew ma jkunx aktar possibli li prodotti jiġu konformi, f’każijiet fejn in-negozjanti jkunu jixtiequ jikkonformaw prodotti f’xi Stat Membru, jridu jiġu stabbiliti dispożizzjonijiet addizzjonali.
(6) Fil-ħażniet ta’ ċertu negozjanti wieħed għadu jsib ħafna pakketti, stampati qabel l-1 ta’ Jannar 2002 u juru indikazzjonijiet stabbiliti mir-Regolament tal-Kummissjoni (KEE) Nru 2251/92 [5], kif mibdul l-aħħar mir-Regolament (KE) Nru 766/97 [6] F’dan il-każ huwa meħtieġ li l-perjodu fejn dawn il-prodotti jistgħujkunu użati jkun estiż b’sitt xhur.
(7) Il-metodi ta’ spezzjoni mniżżla fl-Anness IV jridu jkunu aġġornati, partikolarment fejn jidħlu proċeduri relatati ma’ ġewż u metodi kif tiġi stabbilita l-maturità tal-frott u l-ħaxix.
(8) Ir-Regolament (KE) Nru 1148/2001 irid jiġi emendat bl-istess mod.
(9) Il-miżuri provvduti f’dan ir-Regolament huma b’mod konformi ma’ l-opinjoni tal-Kumitat ta’ Amministrazzjoni tal-Frott u l-Ħaxix Frisk,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1148/2001 huwa emendat kif ġej:
1. L-Artikolu 5 huwa emendat kif ġej:
(a) fil-paragrafu 1, jitneħħa t-tielet subparagrafu;
(b) il-paragrafu 1a li ġej ġie miżjud:
"1 bis. L-Istati Membri jistgħu japplikaw għall-dispożizzjonijiet msemmija fit-tieni subparagrafu dwar in-negozjanti, billi jaderixxu mal-kondizzjonijiet li ġejjin:
(a) joffru garanzija għolja ta’ konformità konsistenti tal-prodotti tal-frott u l-ħaxix li huma jinnegozjaw;
(b) ikollhom nies adekwati fuq kontroll, mħarrġa b’taħriġ approvat mill-Istati Membri;
(ċ) jimpenjaw ruħhom biex jiċċekjaw li l-prodotti li jinnegozjaw jkunu konformi;
(d) jimpenjaw ruħhom biex iżżommu reġistru bil-kontrolli kollha li jkun għamlu.
Għal dawn in-negozjanti, L-Istati Membri jistgħu jistabbilixxu, l-inqas ammont ta’ kunsinni u kwantitajiet soġġetti għall-kontrolli ta’ konformità mill-persuni inkarigati fl-istadju tal-esportazzjoni, għall kull kategorija ta’ negozjant u bbażata fuq analiżi ta’ riskju. Dan il-proporzjon irid ikun biżżejjed biex jassigura qbil mar-regoli tal-KomunitàFejn l-awtoritajiet tal-kontrolli jsibu ħafna irregolaritajiet, għandhom jiżiedu l-kontrolli tal-kunsinni ta’ dawn in-negozjanti kkonċernati."
(ċ) fil-paragrafu 2, ġew miżjuda dawn li ġejjin:
"fejn, skond il-paragrafu 1a, tgħabijiet li għandhom jkollhom ċertifikat ta’ konformità li ma jkunux ġew iċċekjati mill-awtoritajiet kompetenti fl-istadju tal-esportazzjoni, l-imsemmija ‘Kontroll Personali (Art 5(1a) tar-Regolament (KE) Nru 1148/2001)’ trid titniżżel f’kaxxa 13 (Kummenti) taċ-ċertifikat."
2. L-Artikolu 6(4) jiġi mibdul b’dan li ġej:
"4. Minkejja paragrafi 1, 2 u 3, fejn l-Awtorità kompetenti tal-Kontrolli tikkonsidra li hemm riskju minimu li ċertu tgħabijiet ma jkunux konformi ma’ l-istandards tal-marketing fl-istadju tal-esportazzjoni, tista’ tagħżel li ma tiċċekjax dawn it-tgħabijiet.Għal dan il-għan, l-Awtoritá kompetenti tal-Kontrolli għandha tibgħat dikjarazzjoni stampata lill-Awtoritá tad-dwana jew b’xi mod ieħor tinforma lill-istess Awtoritá li tista’ tmexxi bil-proċeduri ta’ clearance mid-dwana.
Għall-iskop li wieħed japplika l-ewwel subparagrafu, l-Awtoritá tal-kontrolli trid tistabilixxi bil-quddiem il-kriterji li wieħed għandu juża biex janaliżża r-riskju li xi tgħabijiet ma jkunux konformi, u għal kull tip ta’ esportazzjoni li għandha l-Awtoritá, fuq bażi ta’ riskju, tistabbilixxi l-inqas proporzjon ta’ kunsinni u kwantitajiet li għandhomjkunu soġġetti għal ispezzjonijiet mill-Awtoritá tal-Kontrolli fl-istadju tal-esportazzjoni. Fi/kull każ, kull proporzjon speċifikat f’dan il-paragrafu jrid ikun ħafna akbar minn dawk applikati skond l’L-Artikolu 7(5)
4 bis. Il-Kummissjoni tistabbilixxi linji ta’ gwida komuni biex ittejjeb l-uniformitá ta’ l-applikazzjoni ta’ paragrafu 4 fl-Istati Membri. L-Awtoritá kompetenti trid tinforma lill-Kummissjoni bir-regoli stabbiliti għall-applikazzjoni ta’ paragrafu 4, u tinkludi l-kriterji u l-inqas ammont ta’ proporzjonijiet stabbiliti fil-paragrafu 4 u kull emenda li ssir wara f’dawk ir-regoli."
3. Is-subparagrafu li jmiss ġie miżjud ma’ l-Artikolu 7(5):
"Jekk xi Membru Stat jara l’bżonn ta’ miżata li tkopri l’infiq fuq dawn il-kontrolli msemmija f’dan il-paragrafu, l-miżata trid tkun stabbilita fuq l-inqas ammont ta’ kunsinni u tgħabijiet suġġetti għal dawn il-kontrolli aktar milli fuq dawk msemmija fl-Artikolu 6."
4. Is-subparagrafi li ġejjin huma miżjuda ma’ l-Artikolu 9(3):
"Jekk l-awtorità ta’ kontroll tilqa’ x-xewqa ta’ negozjant li jġib il-prodotti tiegħu konformi f’xi Stat Membru minn jeddu, aktar milli meta xi kontrolli jwasslu għal xi diskrepanza ta’ konformitá, l-Istati Membri jridu jieħdu miżuri xierqa biex bejnietom jassiguraw li l-prodotti jkunu ġew/huma konformi verament.
Fejn il-prodotti ma jkunux jistgħu jiġu konformi u lanqas użati għall-għalf ta’ l-annimali jew għal proċessar industrijali jew xi użu ieħor mhux tal-ikel, l-awtorità ta’ kontroll, fejn ikun neċessarju, trid iġġiegħel in-negozjanti jieħdu miżuri xierqa biex jassiguraw li l-prodotti konċernati ma jitpoġġewx fis-suq.
In-negozjanti għandhom l’obbligu li jipprovdu kull infomazzjoni meħtieġa mill-Istati Membri għal fini tal-applikazzjoni ta’ dan il-paragrafu."
5. Fl-Artikolu 11(2), id-data "31 ta’ Diċembru 2002" hija mibdula bid-data "30 ta’ Ġunju 2003".
6. L-Anness IV hu mibdul bit-test tal-Anness tar-Regolament preżenti.
Artikolu 2
Dan ir-Regolament jrid jidħol fis-seħħ tlett ijiem wara li jiġi ppublikat fil-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-5 ta’ Marzu 2003.